**Strategija zelene urbane obnove Grada Pleternice**

**Naziv projekta:** Strategija zelene urbane obnove Grada Pleternice

**Nositelj projekta**: Grad Pleternica

**Fond iz kojega su osigurana sredstva**: Nacionalni plan oporavka i otpornosti 2021. -2026. (NPOO)

**Razdoblje provedbe projekta**: 02.01.2023. – 30.05.2025.

**Ukupna vrijednost projekta**: 32.848,90 EUR

**Kontakt za više informacija:** grad@pleternica.hr, 034/251-006

**Sažetak projekta**: Grad Pleternica želi izbjeći neodrživu urbanizaciju, degradaciju i gubitak prirodnog kapitala, smanjiti štetan utjecaj klimatskih promjena te smanjiti rizike prirodnih katastrofa, a važan dokument je upravo ova Strategija. Strategija zelene urbane obnove akt je strateškog planiranja od velikog značaja za jedinicu lokalne samouprave, odnosi se na ostvarivanje ciljeva razvoja zelene infrastrukture, unapređenje kružnog gospodarenja prostorom i zgradama, ostvarivanje ciljeva energetske učinkovitosti te prilagodbe na klimatske promjene. Strategija obuhvaća razdoblje od 10 godina te se odnosi na cijelo područje jedinice lokalne samouprave, odnosno samog Grada Pleternice i svih okolnih naselja.

Ciljevi zelene urbane obnove Grada Pleternice su: prepoznati postojeće elemente zelene infrastrukture te njihove čimbenike, integralno vrednovati i procijeniti snagu integriteta postojećih elemenata zelene infrastrukture, vrednovati ekološke, boravišne, ambijentalne i rekreacijske potencijale krajobraza vodotoka, industrijskih te poljoprivrednih krajobraza kao resursa za razvoj zelene infrastrukture.

 